ডাসার থানা
ডাসার থানা বাংলাদেশের মাদারীপুর জেলার ডাসার উপজেলার অন্তর্গত একটি থানা যা ৫টি ইউনিয়ন নিয়ে গঠিত। এটি ঢাকা বিভাগের অধীন মাদারীপুর জেলার ৫টি থানার মধ্যে একটি এবং মাদারীপুর জেলার দক্ষিণ-পশ্চিমে অবস্থিত। ডাসার থানার উত্তরে মাদারীপুর সদর থানা, দক্ষিণে আগৈলঝাড়া থানা, পূর্বে কালকিনি থানা, পশ্চিমে কোটালিপাড়া থানা অবস্থিত। ডাসার থানার উপর দিয়ে পালরদী নদী প্রবাহিত হয়েছে। ২০১৩ সালে ডাসার থানা প্রতিষ্ঠা করা হয়। বাংলাদেশ জাতীয় সংসদ নির্বাচনে ডাসার থানার সংসদীয় আসন মাদারীপুর-৩। কালকিনি উপজেলা ও মাদারীপুর সদর উপজেলার ইউনিয়ন নিয়ে গঠিত মাদারীপুর-৩ আসনটি জাতীয় সংসদে ২২০ নং আসন হিসেবে চিহ্নিত।